mamluktæpper
Mamluktæpper, tidligere damaskustæpper, betegnelse for en gruppe knyttede tæpper, der efter al sandsynlighed er udført i Cairo i 1400-1600-t. De kendes på deres lysende røde, blå, grønne og gule farver og på en eller flere store ottekantede medaljoner med et væld af geometriske figurer omkring. Produktionen af disse tæpper, hvoraf mange bevarede er op til 11 m lange, fortsattes efter 1516 under osmannerne.